

G გამარჯობა,

გამომცემლობა „კემარი“ და ავტორთა ჯგუფი მუშაობს მრავალტომეულზე რომლის სახელწოდებაა **„მსოფლიო საფეხბურთო რუკასთან**“. გამოცემის მიზანია მკითხველს მიაწოდოს ინფორმაცია წამყვანი საფეხბურთო ქვეყნების (წიგნი I - ბრაზილია, წიგნი II – იტალია, წიგნი III - არგენტინა, წიგნი IV - გერმანია, წიგნი V - ესპანეთი, წიგნი VI - ინგლისი, წიგნი VII - საფრანგეთი, წიგნი VIII - ნიდერლანდები, წიგნი IX - ურუგვაი, წიგნი X - სსრკ (მათ შორის ქართული ფეხბურთის მიღწევები საბჭოთა ეპოქაში), წიგნი XI – მსოფლიოს სახელგანთქმული „დერბები“, წიგნი XII - მსოფლიოს საკლუბო ტურნირები) ეროვნული ნაკრების, მსოფლიო ჩემპიონატების ფინალური ეტაპის მონაწილე ფეხბურთელების, ეროვნული ჩემპიონატის და სხვა მრავალი საინტერესო მოვლენის შესახებ (ამასთანავე გაცნობებთ, რომ მსგავსი სახის გამოცემები საქართველოში პრაქტიკულად არ არსებობს) .

ამ ეტაპზე დასაბეჭდად მზადაა წიგნი ბრაზილიური ფეხბურთის შესახებ, რომელიც მოიცავს შემდეგ თავებს:

1. შესავალი (ზოგადი ისტორიულ-გეოგრაფიული ცნობები);
2. ბრაზილიის ეროვნული ნაკრები (1914-2012 წლებში ბრაზილიის ეროვნული ნაკრების მიერ ჩატარებული ყველა ოფიციალური და არაოფიციალური შეხვედრის სტატისტიკური ცნობები);
3. ბიოგრაფიები (მსოფლიო ჩემპიონატის ფინალური ეტაპის მონაწილე ყველა ბრაზილიელი ფეხბურთელის ბიოგრაფიული ცნობები);
4. გოლებისა და თამაშების სტატისტიკა (ბრაზილიის ეროვნული ნაკრების ფეხბურთელების ჩატარებული თამაშებისა და გატანილი გოლების სტატისტიკური მონაცემები);
5. ეროვნული ნაკრების მწვრთნელები (ბრაზილიის ეროვნული ნაკრების დამრიგებლების ბიოგრაფიული ცნობები და სტატისტიკური მონაცემები);
6. ბრაზილიის ჩემპიონატი (ბრაზილიის ეროვნული ჩემპიონატი 1971-2012, ბრაზილიის თასი 1959-1968, რობერტო გომეს პედროსას თასი 1967-1970);
7. შტატების ჩემპიონატები (ინფორმაცია 26 შტატის და ფედერალური ოლქის ჩემპიონატების გამარჯვებულების შესახებ);
8. ბრაზილიური ფეხბურთის ლეგენდები (მოკლე ლიტერატურული ჩანახატები პელეზე, გარინჩაზე, სოკრატესზე, დიდიზე და ა.შ).
* წიგნის მოცულობა 600 გვერდს შეადგენს, უხვად ილუსტრირებულია უმაღლესი ხარისხის ფოტოსურათებით (300-ზე მეტი), რომელთა გამოყენების უფლება შეძენილი იქნება ისეთი ცნობილი ფოტობანკებისგან როგორებიცაა: „Gettyimages“ და „Shutterstock“.
* წიგნი დაიბეჭდება თურქეთის რესპუბლიკაში, ხარისხი - უმაღლესი, ტირაჟი - 3000 ეგზ.

**ამ ეტაპზე ზემო აღნიშნული წიგნის გამოცემის ხარჯებს შეადგენს:**

1. ფოტოსურათების შეძენა „Gettyimages“-ის ფოტობანკიდან - 4856 აშშ დოლარი და „Shutterstock“- ის ფოტო ბანკიდან - 275 აშშ დოლარი;
2. ბეჭდვის ხარჯი თურქეთის რესპუბლიკაში, სტამბა „BILLNET“ – 1 ეგზემპლარის ფასი 4,99 აშშ დოლარი (ტრანსპორტირებით საქართველოში), შესაბამისად 3000 ეგზემპლარის ფასია - 14970 აშშ დოლარი.

**საერთო ჯამში დარჩენილი გასაწევი ხარჯების ერთობლიობა შეადგენს - 20101 აშშ დოლარს.**

**გამომცემლობა „კემარი“-ს და ავტორთა წინადადება:**

გამოცემის ხარჯების დაფარვის შემთხვევაში გთავაზობთ გამოცემაში რეკლამას:

1. ყდის I გვერდზე (კომპანიის ემბლემა ზედა ცენტრალურ ნაწილში);
2. წინა და უკანა ფორზაცზე A-3 ფორმატი (რეკლამა - ნებისმიერი სახის);
3. ყდის IV გვერდზე (რეკლამა - ნებისმიერი სახის);
4. შიდა გვერდებზე (კომპანიის ლოგო ყველა გვერდზე, მარჯვენა ზედა კუთხეში);
5. ყდის სუპერზე (კომპანიის ლოგო);
6. ავტორთა წინასიტყვაობაში კომპანიის მოხსენიება როგორც გენერალური სპონსორი.

**წიგნის სავარაუდო გასაყიდი ფასი - 30 ლარი, ტირაჟი - 3000.**

**გაყიდვების შედეგად შემოსული თანხიდან გამომცემლობა „კემარი“ და ავტორები სრულად უბრუნებენ გაწეულ ხარჯებს კომპანიას, რითაც ფაქტობრივად იგი მიიღებს აღნიშნულ გამოცემაში უფასო რეკლამას.**

დაინტერესების შემთხვევაში, კონკრეტული პროცედურული საკითხების განსახილველად შესაძლებელია შეხვედრა.

თვალსაჩინოებისათვის დანართის სახით წარმოგიდგენთ გამოცემის ელექტრონულ ვერსიას (ამ ეტაპზე მიმდინარეობს ყდის დიზაინის დამუშავება, შიდა გვერდების რედაქტირება და კორექტირება, რის გამოც შესაძლებელია შეგხვდეთ მცირედი ხარვეზები რისთვისაც გიხდით ბოდიშს. აღნიშნული სამუშაოები სრულად დასრულდება 1 ივნისისთვის).

გთხოვთ წინადადების განხილვისას ან შემდგომ, წიგნის ელექტრონული ვერსია არ მოხვდეს მესამე პირის ხელში.

აგრეთვე უმორჩილესად გთხოვთ შეგვატყობინოთ კომპანიის მიერ მიღებული გადაწყვეტილების შესახებ ელექტრონული ფოსტით ან ტელეფონით.

პატივისცემით:

გამომცემლობა „კემარი“-ს დამფუძნებელი, წიგნის თანაავტორი და პროექტის ხელმძღვანელი

ზაალ მუსხელიშვილი

კონტაქტი:

zmuskhelishvili@gmail.com, T – 595-05-01-03, 595-55-00-63.